---------------------------------------- ------------------ -----------
                                                              

                                                              

                                                              

                                                              

                                                              

                                                              

                                                              

                                                              

                                                              

                                                              

                                                              

                                                              
  ---------------------------------------- ------------------ -----------

[] 10. การควบคุมภายใน

ที่ประชุมคณะกรรมการครั้งที่ 1/2550 เมื่อวันที่ 27 กุมภาพันธ์ 2550
โดยมีกรรมการตรวจสอบซึ่งเป็นกรรมการอิสระทั้งสามท่านเข้าร่วมประชุม
ได้ประเมินระบบการควบคุมภายในโดยตรวจสอบเอกสารหลักฐานจากฝ่ายบริหาร
รวมถึงแบบประเมินความเพียงพอของระบบการควบคุมภายในที่คณะกรรมการตรวจสอบและฝ่ายบริหารจัดทำขึ้นจากการประเมินระบบการควบคุมภายในของบริษัทในด้านต่างๆ
คณะกรรมการบริษัทมีความเห็นว่า บริษัทมีระบบการควบคุมภายในที่เพียงพอเหมาะสม สรุปดังนี้

1)  องค์กรและสภาพแวดล้อม

  บริษัทมีระบบควบคุมเกี่ยวกับองค์กรและสภาพแวดล้อมอย่างพอเพียง
  โดยมีการจัดโครงสร้างองค์กร พร้อมกำหนดหน้าที่ความรับผิดชอบของแต่ละหน่วยงาน
  และอำนาจอนุมัติดำเนินการของผู้บริหารแต่ละระดับอย่างชัดเจน
  มีการกำหนดแผนการดำเนินธุรกิจที่ชัดเจนและวัดผลได้ไว้ล่วงหน้าทุกปี และมีการ
  ปรับปรุงให้สอดคล้องกับสภาพการแข่งขันทางธุรกิจเป็นประจำ
  บริษัทได้จัดทำนโยบายการกำกับดูแล กิจการของบริษัทซึ่งครอบคลุมหลักการกำกับดูแลกิจการที่ดี
  15
  ข้อของตลาดหลักทรัพย์แห่งประเทศไทยและจริยธรรมธุรกิจเพื่อให้พนักงานได้ถือปฏิบัติและเผยแพร่ไว้ที่เว็บไซต์ของบริษัท

2)  การบริหารความเสี่ยง

  บริษัทได้แต่งตั้งคณะกรรมการบริหารความเสี่ยงเพื่อบริหารความเสี่ยงของบริษัท
  โดยมีการประเมินปัจจัยความเสี่ยงซึ่งอาจส่งผลกระทบต่อการดำเนินธุรกิจและเป้าหมายของบริษัทที่เกี่ยวข้อง
  รวมถึงการกำหนดมาตรการในการบรรเทาความเสี่ยงดังกล่าวในแผนงานประจำปี
  รวมทั้งจัดให้มีกระบวนการติดตามการบริหารความเสี่ยง
  นอกจากนี้ยังได้ปรับปรุงมาตรการต่างๆทุกครั้งเมื่อมีปัจจัยเสี่ยงใหม่เข้ามาเกี่ยวข้องกับการดำเนินธุรกิจของบริษัท

3)  การควบคุมการปฏิบัติงานของฝ่ายบริหาร

  บริษัทมีมาตรการในการควบคุมการปฏิบัติหน้าที่ของฝ่ายบริหารอย่างพอเพียง
  โดยได้แต่งตั้งคณะกรรมการและคณะกรรมการชุดย่อยต่างๆเพื่อบริหารงานของบริษัทภายใต้ขอบเขตหน้าที่และความ
  รับผิดชอบที่ได้รับมอบหมายอย่างเคร่งครัดและเหมาะสม และมีการกำหนดขอบเขตอำนาจหน้าที่
  ตลอดจนอำนาจในการอนุมัติอย่างชัดเจนสำหรับผู้บริหารและผู้ปฏิบัติงานแต่ละระดับ
  มีระบบการควบคุมภายในเรื่องการทำธุรกรรมกับผู้ถือหุ้นรายใหญ่ กรรมการ
  ผู้บริหารหรือผู้เกี่ยวข้องกับบุคคลดังกล่าวอย่างเพียงพอ
  โดยการทำรายการระหว่างกันจะต้องมีการนำเสนอให้คณะกรรมการตรวจสอบสอบทาน
  และให้ความเห็นก่อนดำเนินการ
  นอกจากนี้บริษัทได้จัดให้มีการประชุมประเมินผลการดำเนินงานของบริษัทและบริษัทย่อยเพื่อตรวจสอบประสิทธิภาพการดำเนินงานทุกเดือน

4)  ระบบสารสนเทศและการสื่อสารข้อมูล

  บริษัทมีระบบจัดการข้อมูลที่เหมาะสม
  โดยมีข้อมูลอย่างเพียงพอเพื่อช่วยในการตัดสินใจของฝ่ายบริหาร
  รวมทั้งมีระบบจัดเก็บข้อมูลที่ถูกต้องและพอเพียงเพื่อให้เกิดความโปร่งใสในการเสนอสารสนเทศแก่ผู้ที่เกี่ยวข้องทุกฝ่าย
  บริษัทได้พัฒนาระบบสารสนเทศอย่างต่อเนื่อง โดยมีศูนย์สารสนเทศ (Data Center)
  ที่ได้มาตรฐาน ISO 27001 หรือ ISMS
  เพื่อรวบรวมระบบงานสารสนเทศภายในบริษัทมาไว้ที่ส่วนกลาง
  เพื่อการบริหารและการควบคุมงบประมาณอย่างมีประสิทธิภาพ
  ซึ่งรวมถึงระบบรักษาความปลอดภัยของสารสนเทศ และ
  การให้บริการด้านสารสนเทศตามมาตรฐานสากล
  ทั้งยังได้ปรับปรุงระบบการบริหารทรัพยากรองค์กร (ERP – Enterprise Resource
  Planning) เพื่อให้เกิดความคล่องตัวในการปฏิบัติงาน
  และเพิ่มประสิทธิภาพให้กับผู้บริหารในการวิเคราะห์ข้อมูลและตัดสินใจได้รวดเร็วขึ้น
  นอกจากนั้นยังได้ขยายความสามารถของระบบสารสนเทศด้านทรัพยากรบุคคลด้วย

5)  ระบบการติดตาม

  บริษัทมีการจัดประชุมคณะกรรมการบริษัทและผู้บริหารอย่างสม่ำเสมอ เพื่อติดตามและปรับปรุงแผน
  การดำเนินธุรกิจอย่างต่อเนื่อง เพื่อให้ผลการดำเนินงานเป็นไปตามเป้าหมาย
  นอกจากนี้ยังมีการจัดทำรายงานผลการตรวจสอบภายในเสนอต่อคณะกรรมการตรวจสอบเป็นระยะตามแผนการตรวจสอบที่วางไว้ล่วงหน้า